Τεχνική και οικονομική αξιολόγηση των μεθόδων συντήρησης οδοστρωμάτων:
Creators: name: Δανιηλίδου, Χαρίκλεια Γεωργίου
Publisher: name: Aristotle University of Thessaloniki
Year: 2014
Subjects: Οδοστρώματα
Συντήρηση
Τεχνική και οικονομική αξιολόγηση οδοστρωμάτων
Pavements
Maintenance
Technical and economic evaluation of pavements

description: Το οδικό δίκτυο αποτελεί αναπόσπαστο μέρος των καθημερινών μετακινήσεων και ταυτόχρονα είναι μια υποδομή με μεγάλο κόστος τόσο κατασκευαστικό όσο και περιβαλλοντικό, η οποία αρχίζει να επιδεινώνεται άμεσως μετά την κατασκευή της εξαιτίας των φορτίων κυκλοφορίας που δέχεται, των περιβαλλοντικών συνθηκών και ενδεχόμενων αστοχιών. Για όλους αυτούς τους λόγους η ανάγκη της επιλογής της βέλτιστης τεχνικά και οικονομικά μεθόδου συντήρησης είναι επιτακτική. Μετά την κατανόηση της δομής και των συστατικών του οδοστρώματος, αναφέρονται οι φθορές και τα αίτιά τους, καθώς και οι αστοχίες που εμφανίζονται σε αυτά. Στη συνέχεια, περιγράφονται οι μέθοδοι συντήρησης, αλλά και η χρήση καινοτόμων υλικών και μεθόδων στην κατασκευή και τη συντήρηση των οδοστρωμάτων. Κατόπιν, αφού αναφερθούν οι πηγές χρηματοδότησης των εργασιών συντήρησης, καθώς και οι μέθοδοι αξιολόγησης των εναλλακτικών επιλογών συντήρησης (ανάλυση κόστους κύκλου ζωής), αναπτύσσονται προβλήματα αξιολόγησης των επεμβάσεων συντήρησης για διάφορες περιπτώσεις, από τα οποία προκύπτουν τα ακόλουθα συμπεράσματα. Δεν υπάρχει ορθή επέμβαση συντήρησης που να γενικεύεται σε όλα τα ομοειδή προβλήματα, καθώς κάθε περίπτωση έχει διαφορετικές συνθήκες και απαιτήσεις, με αποτέλεσμα η κατάλληλη επιλογή τόσο του τύπου του οδοστρώματος όσο και της μεθόδου συντήρησής του να ποικίλει. Ειδικότερα, η απόφαση υλοποίησης της αποδοτικότερης μεθόδου κατασκευής λαμβάνεται σύμφωνα με τα διαθέσιμα κεφάλαια επένδυσης, την στρατηγική του οργανισμού και τον βέλτιστο τεχνικά και οικονομικά προγραμματισμό συντήρησης, ο οποίος προκύπτει από την ανάλυση του κόστους του κύκλου ζωής των εναλλακτικών επιλογών και οδηγεί σε εξοικονόμηση άμεσα του οικονομικού οφέλους από την μείωση των κρατικών δαπανών, αλλά και έμμεσα σε οφέλη προς τους χρήστες. Επιπλέον, η συνεχής έρευνα η οποία διεξάγεται για την ανάπτυξη νέων υλικών και τεχνικών που έχουν ως στόχο την μεγαλύτερη αντοχή σε φθορές, τον περιορισμό των περιβαλλοντικών επιπτώσεων και την μέγιστη οικονομική απόδοση, έχει ως αποτέλεσμα την ταχεία ανάπτυξη της χρήσης των ανακυκλώμενων υλικών στα ασφαλτομίγματα, τα οποία μπορεί να προέρχονται είτε από υφιστάμενα κατεστραμμένα οδοστρώματα είτε από απορρίματα άλλων ειδών, όπως είναι τα φθαρμένα ελαστικά, το γυαλί, η ιπτάμενη τέφρα, κ.ά. Κλείνοντας, αξίζει να αναφερθεί η σημασία της οδικής ασφάλειας κατά τη διάρκεια εκτέλεσης των έργων συντήρησης των οδοστρωμάτων, καθώς και τα μέτρα που πρέπει να λαμβάνονται σύμφωνα με την εθνική νομοθεσία.
description: The road network is an integral part of daily trips and also it is an infrastructure with high cost both structural and environmental, which begins to deteriorate immediately after construction due to traffic loads that receives environmental conditions and possible failures. For all these reasons, the need for selection of the optimum technical and economical method of maintenance is imperative. After understanding the structure and the components of road pavement, the deteriorations and their causes, as well as the failures that occur in them, are reported. Then, it is described the methods of maintenance, and the use of innovative materials and methods in construction and maintenance of pavements. Next, after mentioning the sources of funding for maintenance and the evaluation methods of maintenance alternatives (life cycle cost analysis), they are developed problems evaluating of maintenance interventions for different cases, from which following conclusions are warranted. There is no correct intervention maintenance that is suitable for all similar problems, because each case has different conditions and requirements, with the result that the appropriate selection of both the type of pavement and the method of preservation vary. In particular, the decision to implement a more efficient construction method is obtained according to the available investment funds, the organization's strategy and the optimal technical and economic planning of maintenance, which arises from the analysis of the life cycle costs of the alternatives and leads to direct savings of economic benefits by reducing government spending, but also indirectly benefits to users. In addition, ongoing research which is conducted to develop new materials and techniques that are aimed at greater resistance to wear, reduce environmental impact and maximum economic efficiency, has resulted in rapid growth in the use of recycled materials in asphalt mixtures, which can be sourced either from existing damaged road surfaces or other kinds of waste, such as worn tires, glass, fly ash, etc. Finally, it is worth mentioning the importance of road safety during project implementation of road maintenance, as well as measures that must be taken according to national legislation.